A Bizottság 2093/98/EK rendelete
(1998. szeptember 30.)
a 3143/85/EGK és az 570/88/EGK rendelet szerint értékesített vaj beraktározása legkésőbbi időpontjának megállapításáról szóló 1609/88/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1587/96/EK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 6. cikke (6) bekezdésére,
mivel a legutóbb az 1802/95/EK rendelettel [3] módosított, a vajkoncentrátum formájában közvetlen fogyasztásra szánt intervenciós vaj csökkentett áron való értékesítéséről szóló, 1985. november 11-i 3143/85/EGK bizottsági rendelet [4] 1. cikke értelmében az értékesítendő vajat legkésőbb egy megállapítandó időpontig be kellett tárolni; mivel ugyanezt az eljárást kell követni a legutóbb az 1982/98/EK rendelettel [5] módosított, a vaj csökkentett áron történő értékesítéséről, valamint a cukrászati termékek, jégkrém és egyéb élelmiszerek előállítása során felhasznált tejszínre, vajra és vajkoncentrátumra vonatkozó támogatás nyújtásáról szóló, 1997. december 15-i 2571/97/EK bizottsági rendeletben [6] megállapított rendelkezések szerint értékesített vaj esetében is;
mivel a legutóbb a 2408/97/EK rendelettel [7] módosított 1609/88/EGK bizottsági rendelet [8] megállapítja a 3143/85/EGK, illetve a legutóbb az 531/96/EK rendelettel [9] módosított 570/88/EGK rendelet [10] alapján értékesített vaj betárolásának legkésőbbi időpontját; mivel az említett rendeletet több alkalommal is módosították a betárolás időpontjának változása céljából; mivel kiderült, hogy a 2224/97/EK bizottsági rendelettel [11], illetve a 2408/97/EK bizottsági rendelettel végrehajtott legutóbbi két módosítás során tévesen az 1609/88/EGK rendelet 1. cikkének első bekezdését módosították a második bekezdés helyett; mivel ezért vissza kell állítani az 1. cikk helyes formáját;
mivel az 570/88/EGK rendelet hatályát vesztette és a 2571/97/EK rendelet lépett a helyébe; mivel a hivatkozásokat ennek megfelelően ki kell igazítani;
mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,
ELFOGADTA EZT A RENDELETET:
1. cikk
Az 1609/88/EGK rendelet a következőképpen módosul:
1. a címben az "570/88/EGK" helyébe a "2571/97/EK" lép;
2. az 1. cikk első és második bekezdésének helyébe a következő bekezdések lépnek:
"A 3143/85/EGK rendelet 1. cikkének (1) bekezdésében említett vajat legkésőbb 1993. január 1-jéig be kellett tárolni.
A 2571/97/EK rendelet 1. cikke (1) bekezdésének a) pontjában említett vajat legkésőbb 1997. július 1-jéig be kellett tárolni."
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1998. szeptember 30-án.